Diari Oficial de la Generalitat Valenciana


Sumari del DOGV 6941, del 11-01-2013 (2012/12552)

Licitació número CV-64/13. Prestació del servici de cuina, cafeteria, menjador i restaurant de les Corts Valencianes.
---------------------------------------------------------------------------------------------------------------------

### Dades del document

Número de DOGV
:   6941

Data del DOGV
:   11-01-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/12893


Data del document
:   27-11-2012

Organisme emissor
:   Corts Valencianes

Tipus de document
:   Anunci

Descriptors 

:   * contracte de serveis

Licitació número CV-64/13. Prestació del servici de cuina, cafeteria, menjador i restaurant de les Corts Valencianes. [2012/12772]  
La Taula de les Corts, en la reunió del dia 20 de novembre de 2012, ha acordat anunciar la convocatòria pública de licitació pública que a continuació s'indica:  
A. Objecte  
CV-64/13, contractació administrativa de la prestació del servici conjunt de cuina, cafeteria i menjadors ubicats en la seu parlamentària de les Corts Valencianes:   
1. Prestació del servici de cuina, cafeteria, menjador en planta baixa de l'hemicicle, obert tots els dies laborals.  
2. Prestació del servici de cafeteria i restaurant en la primera planta de l'hemicicle, obert obligatòriament els dies de ple i, puntualment, quan l'activitat parlamentària ho requerisca.   
B. Duració  
Dos anys a comptar des de l'endemà de formalització del corresponent contracte. Prorrogable per mutu acord, sense excedir els quatre anys de duració total.  
C. Data prevista d'iniciació  
Després de la firma del contracte i acta de recepció.  
D. Examen de l'expedient  
El plec de clàusules administratives particulars, el plec de prescripcions tècniques, el quadro de característiques del contracte i la possibilitat de visitar les actuals instal·lacions de cuina, cafeteria, menjador i sala restaurant, poden obtindre's en la Secretaria General de les Corts Valencianes, sítia en la plaça San Lorenzo, número 4, de València, de 09.00 a 14.00 hores, de dilluns a divendres. La retirada d'esta documentació i la concertació de visites es podrà fer a partir de la publicació este anunci en el Diari Oficial de la Generalitat Valenciana i fins al dia en què acabarà el termini de presentació d'ofertes, al telèfon 844 676 151. La dita informació també es troba disponible en la pàgina web d'esta institució: .  
E. Contingut econòmic  
Els preus que percebrà l'adjudicatari per la venda dels seus servicis seran els que s'establisquen en la proposició econòmica realitzada per aquell, i es prendrà, com a referència, la tarifa de preus establits en la clàusula 3.3 del plec de prescripcions tècniques.  
Per a compensar la incidència del règim especial de preus en el rendiment del servici, s'abonarà a l'adjudicatari una quantitat fixa mensual màxima pressupostada de 10.000 € en concepte de subvenció pel servici de restauració prestat en la cuina, cafeteria, menjador de la planta baixa de l'hemicicle i pel servici prestat en el menjador-restaurant de la primera planta de l'hemicicle.  
Si és el cas, per a donar coherència a la proposta de tarifes de preus i a la rebaixa de subvenció, es podrà completar la proposició econòmica amb una rebaixa del marge de benefici empresarial, sense detriment de la qualitat del servici ni de l'equilibri econòmic contractual.  
F. Garantia provisional  
Dos mil quatre-cents euros (2.400 €), basant-se en l'article 91.2 de la Llei 30/2007, de 30 d'octubre, de Contractes del Sector Públic, la qual cosa suposa un 2% de la retenció de crèdit efectuada.   
G. Garantia definitiva  
Basant-se en l'article 95 del Text Refós de la Llei de Contractes del Sector Públic, el 5% import d'adjudicació.  
H. Classificació del contractista  
Grup M, subgrup 6, categoria B.  
I. Termini de recepció de proposicions  
Fins al divendres 18 de gener de 2013, a les 14.00 hores.  
J. Lloc de presentació de proposicions  
En el Registre General de les Corts Valencianes, plaça Sant Llorenç, número 4, de València.  
K. Licitació i obertura de proposicions  
El dijous 24 de gener de 2013, a les 09.30 hores, a la sala de Comissions B, del Palau de les Corts, plaça San Lorenzo, número 4, de València.  
L. Documentació que han de presentar les persones licitadores  
En el sobre número 1, la documentació acreditativa de la capacitat i la solvència de les empreses segons s'especifica a la clàusula 11.4.1 del plec de les administratives particulars.  
En el sobre número 2, la proposta tècnica, solvència tècnica addicional i altres millores, segons s'arreplega en la clàusula 11.4.2 del plec de les administratives particulars.  
En el sobre número 3, l'oferta econòmica, els preus nets desglossats i el preu total que en resulte, tal com es determina en la clàusula 11.4.3 del plec de les administratives particulars.  
M. Criteris d'adjudicació  
Per a valorar les ofertes, es tindran en compte els criteris següents d'acord amb la ponderació que s'adjunta:  
1. Menor import de la subvenció a rebre per la prestació dels servicis, en les proporcions que es desprenen del quadro d'equivalències que s'adjunta, fins a 50 punts.  
  
  
  
(\*) Per a més de 60.000 € de subvenció (és a dir, una rebaixa superior al 50%), cada 1 - representa 0,0004166 punts.   
(\*\*) Per a menys de 60.000 € de subvenció (és a dir, una rebaixa inferior 50%), cada 1 - representa 0,0002083 punts.  
  
2. Tarifes de preus (IVA inclòs) que han d'oferir-se als usuaris del servici, coherents amb la subvenció que es proposa i amb el marge de benefici empresarial que es perseguix, sense detriment de la qualitat del servici ni de l'equilibri econòmic contractual, fins a 20 punts.  
  
2.1. Variació dels preus de les consumicions de cafeteria, fins a 10 punts.  
2.2. Variació dels preus dels menús dels menjadors, fins a 10 punts.  
3. Proposta tècnica que incloga pla de gestió dels recursos humans destinats al servici, horaris adaptats i altres millores que faciliten l'adequació a les necessitats d'esta institució parlamentària, fins a 15 punts.  
  
3.1. Proposta tècnica, solvència tècnica addicional i altres millores en les instal·lacions i dotacions rebudes i en les prestacions dels diferents servicis, fins a 5 punts.  
3.2. En concepte de recursos humans, fins a 5 punts.  
3.3. En concepte d'horaris, fins a 5 punts.  
4. Mesures per a garantir el manteniment de la qualitat del servici al llarg del període d'execució del contracte, fins a 15 punts.  
4.1. Planificació dels menús, qualitat, capacitat nutritiva, presentació i diversitat dels seus components, fins a 9 punts.  
4.2. Condicions especials d'execució de tipus mediambiental, fins a 2 punts.  
4.3. Condicions especials d'execució de tipus social, fins a 4 punts.  
N. Composició de la mesa de contractació  
President/a: president de les Corts o persona en qui delegue.  
Vocals: lletrat major o lletrat/da en qui delegue.  
Lletrat/da del Servici Jurídic de les Corts.  
Cap del Servici Econòmic de les Corts.  
Cap del Servici d'Assistència Tècnica i Manteniment de les Corts.   
Representant del Consell de Personal de les Corts.  
Secretari/a: OGP de l'Àrea d'Assistència Tècnica i Manteniment adscrita a contractació, amb veu però sense vot.  
  
València, 27 de novembre de 2012.- El president de les Corts Valencianes: Juan Gabriel Cotino Ferrer.